Z A P I S N I K

     
Sa sjednice Općinskog vijeća Općine Jarmina održane 15. svibnja 2015. godine u 19,oo sati u prostorijama općine Jarmina.

      NAZOČNI:                                                                   ODSUTNI:

1. MARIO  MATIĆ                                          1. MARIO  ROŽIĆ                
2. VLADIMIR  KLARIĆ                                 2. STEVO  CULEJ                                  
3. DRAGUTIN CULI                                       3. JOSIP  HANŽEK
4. MARIO CAFUTA                                        4. TATJANA LUSAVEC
5. STJEPAN  DADIĆ                                          
6. STJEPAN  BENČIĆ
7. MARKO  MLINAR

U odsutnosti predsjednika Općinskog vijeća Maria Rožića, sjednicom je predsjedao

potpredsjednik Mario  Matić,  pozdravivši nazočne vijećnike, utvrdio da postoji kvorum, a za  sjednicu predlaže nadopunu Dnevnog reda sa točkama 8. i 9. te točkom 10. Razno :  

D N E V N I     R E D

1. Usvajanje zapisnika sa prethodne sjednice
2. Aktualni sat 
3. Donošenje Odluke o usvajanje godišnjeg Izvještaja o izvršenju proračuna Općine Jarmina za 2014. godinu

4. Donošenje Odluke o izmjenama i dopunama Odluke o komunalnim djelatnostima

5. Rasprava o radu stalnih radnih tijela - Odbora Općine Jarmina, 

6. Donošenje Odluke o Programu utroška sredstava od prodaje i zakupa poljoprivrednog zemljišta u vlasništvu RH-e za 2015. godinu,

7. Donošenje odluke o formiranju Savjeta mladih Općine Jarmina
8. Donošenje Odluke o Izmjeni i dopuni Odluke o osnovici za obračun plače lokalnih službenika i namještenika u Jedinstvenom upravnom odjelu Općine Jarmina
9. Izvješće Odbora za socijalnu skrb- prijedlog Odluka po zahtjevima S.Petrovećki i B. Škof 

10. Razno. 
     
Glasovanjem vijećnika dnevni red sa predloženim točkama 8. i 9. kao i točkom 10. Razno, je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 13. travnja 2015. godine, je bez primjedbi jednoglasno usvojen.  

Točka 2.

2/1
Načelnik A. Draganić izvijestio je nazočne vijećnike da je još uvijek u tijeku redovita financijska revizija financijskog poslovanja u Općini Jarmina, sa istim nalazima do sada je zadovoljan, nekoliko Odluka koje nisu donijete za proteklu godinu u fazi su ili u potpunosti donijete  a o krajnjem nalazu iste biti će izvješteni po dobivanju istog.
2/2
Načelnik se dotakao i Svečane sjednice Općinskog vijeća i obilježavanje Dana Općine Jarmina te je pozitivno zadovoljan sa cjelokupnom organizacijom i odazivom gostiju i mještana. Posebno je istaknuo i zahvalio nazočnom predsjedniku UDVDR-a Ogranka Jarmina na završetku i prezentaciji u Spomen sobi sjećanja na branitelje Jarmine.

2/3
U svezi provođenja mjere Hrvatskog zavoda za zapošljavanje - javnih radova je proveden natječaj na koji se prijavilo 29 kandidata, a prema propisanim kriterijima biti će primljeno na rad 12 kandidata a prema dostavljenom prijedlogu Rang liste i materijalima za sjednicu. 
2/4
Općinski načelnik A. Draganić je predoćio i obrazložio svoje donijeto Izvješće o izvršenju programa utroška sredstava od prihoda od prodaje i zakupa poljoprivrednog zemljišta u vlasništvu RH-e za 2014. godinu u poljoprivredi jer se sav prihod od prodaje i zakupa poljoprivrednog zemljišta ostvaren kroz prihod u Proračunu za 2014. godinu, mora vratiti kroz ulaganja u razvoj poljoprivrede, potpore poljoprivrednicima i komunalnu infrastrukturu u poljoprivredi. Izvješće o izvršenju programa je jednoglasno usvojeno bez rasprave.    
2/5

D. Culi je izvijestio nazočne u svezi donijete Odluke Općinskog načelnika o donošenju Plana upravljanja imovinom u vlasništvu Općine Jarmina za 2015. godinu. Obzirom da je materijal Plana dostavljen pred samu sjednicu a opširan je predlaže da se isti analizira do slijedeće sjednice Općinskog vijeća, a sukladno istom da vijećnici na isti daju primjedbe i prijedloge radi donošenja i davanja suglasnosti na realizaciju istog. 

Točka 3.

3/1

Vladimir Klarić,predsjednik Odbora za financije obrazložio je pojedini stavke izvršenja Proračuna Općine Jarmina za 2014. godinu sa osvrtom da je prošla financijska godina bila iznimno teška radi različitih Odluka Vlade RH-e, prema kojima su prihodi u lokalnim upravama smanjeni te se tako i odrazilo na Proračunska sredstva u Općini Jarmina, a trošenje sredstava je bilo sukladno zakonskim propisima te u ime Odbora predlaže da se Izvješće o usvajanju godišnjeg izvještaja o izvršenju proračuna za 2014. Godinu u predloženom obliku i prihvati.

Kroz provedenu raspravu Općinski načelnik A. Draganić osvrnuo se da su sredstva dobro planirana, kroz dva rebalansa su se usklađivali potrebni rashodi, a sredstva su se trošila namjenski i sukladno dinamici prihoda, smatra da će i ovogodišnji proračun Općine Jarmina ostati na razini prošlogodišnjeg.

S.Benčić smatra da isto da će se ovogodišnji Proračun zadržati na planiranim prihodima kao i Proračun u 2014.godini.

D. Culi se osvrnuo na propise u donošenju samog proračuna te istaknuo da će donošenje Proračuna za 2016. godinu iziskivati puno veće aktivnosti svih vijećnika a posebno Odbora koji će biti u obavezi dati svoje projekcije rashoda a prema resorima za koje su zaduženi.

Odluka o usvajanju godišnjeg izvještaja o izvršenju Proračuna Općine Jarmina za 2014.godinu je jednoglasno donijeta. 

Točka 4.

4/1
D. Culi je obrazložio Izmjene i dopune Odluke o komunalnim djelatnostima, koja se odnosi samo na brisanje određene formulacije u članku 7.iste, jer održavanje i upravljanje sa javnom rasvjetom u pravnom smislu nije komunalna djelatnost koja se daje kroz koncesiju već samo kroz prizivni natječaj o nabavi roba i usluga bagatelne vrijednosti. Odluka o Izmjenama i dopunama Odluke o komunalnim djelatnostima je bez rasprave jednoglasno donijeta. 
Točka 5.

5/1

Sukladno zaključku sa prethodne sjednice Općinskog vijeća D. Culi izvijestio je nazočne da su na ovu sjednicu uredno sa pozivima pozvani članovi Odbora koji nisu članovi Općinskog vijeća (V. Petrovečki, Đ.Horvat, I.Babić, D. Bala, Z.Šušković, V. Sedlar, M. Drelaš i B.Majpruz) a odzvali su se nažalost samo M. Delaš i Z.Šušković, te opravdala V. Petrovečki, otvorio raspravu o radu i neaktivnosti pojedinih Odbora Općinskog vijeća te daje svoju ocjenu viđenja neaktivnosti radnih tijela a posebno je napomenuo da pojedini članovi Odbora aktivno sudjeluju u djelokrugu aktivnosti Odbora ali se isto premalo koristi kroz donošenja Odluka prema Općinskom vijeću te predložio da se više koristi procedura propisana Statutom i Poslovnikom a samim tim će se i aktivirati rad Odbora jer su se pojedine donijete Odluke donijele bez prijedloga ili zaključka Odbora, a za članove koji se nisu odazvali smatra da su neodgovorni te pokazuju da nisu zainteresirani za daljnji rad u Odborima.

A.Draganić je kroz raspravu obrazložio da pojedini Odbori ili pojedini članovi Odbora u stvarnosti aktivno sudjeluju u kreiranju aktivnosti u Općini Jarmina ali te aktivnosti ne prikazuju u javnosti te predlaže da se još jedenom pojedinci iz neaktivnih Odbora pokušaju aktivirati a kroz analizu je zaključio da svaki Odbor određen prema nadležnosti treba više angažirati u pripremi donošenja Odluka Općinskog vijeća. Nadalje predlaže da se prema članovima Odbora koji se nisu odazvali na ovu sjednicu Vijeća, a svi su uredno pozvani zamjene sa novim članovima a sukladno proceduri Statuta i Poslovnika.

Z.Šušković je kao član Odbora za branitelje istaknuo da se aktivnosti po braniteljskoj populaciji provode u mnogim stvarima, da UDVDR-a Ogranak Jarmina provodi mnogo humanitarnih aktivnosti ali se slaže sa konstatacijom da sve prolazi kroz pojedinačne aktivnosti a ne kroz Odbor koji bi sve aktivnosti objedinjavao, ujedno zahvaljuje Općinskom načelniku i Općinskom vijeću na pomoći u pripremi i izgradnji Spomen sobe.

M.Delaš je kao predsjednik Odbora za mlade i informiranje istaknuo da se u stvarnosti ne vide aktivnosti mladih koje postoje a nisu prezentirane ili nisu prolazile kroz raspravu i prijedloge Odbora te će se u narednom periodu i to prilagoditi sadašnjim uputama i zaključcima Općinskog vijeća.

V. Klarić se posebno osvrnuo na rad Odbora za šport, svoje mišljenje je izrekao kada je i aktivirao ovo pitanje na prethodnim sjednicama Vijeća, te dodaje da više mišljenja daje bolji rezultat u radu neke aktivnosti, a osobe koje nemaju vremena ili volje da se maknu iz Odbora samim tim daju prostora drugima za kvalitetniji rad.

S.Benčić je pored izrečenih kritika na rad pojedinaca u Odborima predložio da se prema pozvanim a koji nisu prisutni ovoj sjednici poduzmu mjere raspuštanja a Odbor za izbor i imenovanje sukladno proceduri za slijedeću sjednicu Vijeća pripremi prijedloge za nova imenovanja u Odbore.

D. Culi je sukladno raspravi iznio kritiku i na ponašanje i rad Predsjednika Općinskog vijeća jer isti ne dolazi na pozive radi priprema Dnevnog reda za sazivanje Vijeća, na odaziva se niti dolazi radi potpisivanja donijetih Odluka sa Vijeća a niti aktivno sudjeluje u ispunjavanju  obaveza koje proizlaze Statutom i Poslovnikom, što otežava radnje u pripremi i donošenju prijedloga akata koje su bitne i od interesa cjelokupnih aktivnosti Općine Jarmina.

V. Klarić je u ime Odbora za izbor i imenovanje istaknuo da će Odbor prihvatiti zaključke za ove rasprave te sukladno ovlastima pripremiti prijedloge razrješenje i imenovanja članova Odbora,a isto tako sukladno propisanoj proceduri postupiti prema Predsjedniku vijeća.

Nakon rasprave jednoglasno je donijet zaključak da Odbor za izbor i imenovanje za slijedeću sjednicu vijeća pripremi prijedloge za nove članove Odbora, ujedno uz konzultacije sa Predsjednikom vijeća i Općinskim načelnikom pripremi prijedlog za reizbor Predsjednika Općinskog vijeća.  
Točka 6.

6/1

D. Culi je obrazložio prijedlog Programa utroška sredstava od prihoda prodaje i zakupa poljoprivrednog zemljišta prema kojem se sukladno članku 44. Zakona o poljoprivrednom zemljištu i uputama revizora isti prihodi u Proračunu moraju koristiti strogo namjenski a prema planiranom prihod iznosi 275.000,oo kuna. Utrošak istih sredstava predviđen je strogo namjenski u istom iznosu prema stavkama u prijedlogu.

Načelnik A. Draganić se dotakao i izvješća za utrošena sredstva za 2014.godinu, ujedno obrazložio da je već dio sredstava utrošen kroz aktivnost izobrazbe naših poljoprivrednika, a ostali prihod utrošit će se prema predloženom. Nakon kraće rasprave jednoglasno je donijeta Odluka o usvajanju Programa utroška sredstava od prihoda od prodaje i zakupa poljoprivrednog zemljišta u vlasništvu RH-e za 2015. godinu.        

Točka 7.

7/1

D. Culi je obrazložio da je na ponovljeni javni poziv za osnivanje Savjeta mladih pristigla četiri prijedloga (DVD Jarmina, UKI Jarmina, MOTO KLUB Jarmina i LD: BORINCI Jarmina) za 8 kandidata. Nakon nadopuna i izmjena prijedloga o promjenama imena zamjenika predlaže da se sukladno propisanoj proceduri Zakona o savjetima mladih, izvrši tajno glasovanje te izabere najviše 7 članova od predloženih 8 članova. Predloženi kandidati su: Ivana Mikulec, Nikolina Jurišić, Andrijan Draganić, Matej Delaš, Martina Kulić, Paula Cafuta, Petra Cafuta i Matej Smetiško. Nakon provedenog glasovanja (7 vijećnika) prema listi predloženih kandidata i prebrojavanja glasova uz jedan nevažeći listić za Savjet mladih Općine Jarmina izabrani su: Nikolina Jurišić (4), Andrijan Draganić (6), Matej Delaš (6), Martina Kulić (6), Paula Cafuta (6), Petra Cafuta (6) i Matej Smetiško (6), a sukladno istom donijeta je jednoglasna Odluka o izboru članova Savjeta mladih za Općinu Jarmina.     
Točka 8.

8/1
D. Culi je obrazložio prijedlog o izmjenama Odluke o osnovici za obračun plaće za službenike i namještenike u Općini Jarmina a izmjena se jedino odnosi na iskazanu osnovicu od 3850,oo kuna neto, a isti se iznos treba iskazati u brutu koji iznosi 5.108,84 kn u brutu. 

A. Draganić je pojasnio da je i revizija utvrdila taj krivo iskazani podatak te je predložila promjenu. Odluka o Izmjeni i dopuni Odluke o osnovici za obračun plače lokalnih službenika i namještenika u Jedinstvenom upravnom odjelu Općine Jarmina je donijeta jednoglasno bez rasprave.    

Točka 9.
9/1
M. Matić je u ime Odbora za socijalnu skrb obrazložio prijedloge o dodijeli pomoći socijalno ugroženim mještanima u naravi i novcu, odbijanje zahtjeva građana za plaćanje komunalne naknade, a posebno predlaže da se na zahtjev:

1. Sanje Petrovečki a zbog dugotrajnog liječenja malodobnog djeteta odobri jednokratna pomoć u iznosu od 2.000,oo kuna.

2. Brigite Škof a zbog teške materijalne situacije i dvojice studenata odobri jednokratna pomoć u iznosu od 1.000,oo kuna.

Na prijedlog D. Culija i V. Klarića jednokratna pomoć za  S. Petrovečki predložen je iznos od 3.000,oo kuna. 

Nakon kratke rasprave donijeta je jednoglasna Odluka da se Sanji Petrovečki odobri jednokratna novčana pomoć u iznosu od 3.000,oo kuna.

Donijeta je i jednoglasna Odluka da se Brigiti Škof odobri jednokratna novčana pomoć u iznosu od 1.000,oo kuna.
9/2

A. Draganić je obrazložio zahtjev Krešimira Drvar koji traži pomoć, kao korisnik socijalne skrbi, u građevinskom materijalu za sanaciju kuće u kojoj živi. S. Dadić i V. Klarić su kroz raspravu istaknuli da zaista živi u teškim uvjetima te postoji mogućnost urušavanja nosećih zidova a samim tim i cijelog objekta. D. Culi je istaknuo da se svim istovjetnim problemima u mjestu, a kojih ima pristupa sa ujednačenim kriterijima. Nakon kraće rasprave donijeti je jednoglasni zaključak da se Krešimira Drvara uputi na nadopunu zahtjeva u smislu podnošenja troškovnika i spiska građevinskog materijala te će se nakon istog donijeti Odluka.        
Točka 10.

10/1

D. Culi je obrazložio problem prodaje tekstilnih i obućarskih proizvoda na javnom mjestu a posebno ispred  zgrade Doma kulture i Hrvatskih pošta, jer na istom mjestu bez odobrenja, a donijeli smo Odluku o komunalnom redu, i bez postupanja komunalnog redara slobodnu prodaju vrše različiti trgovački subjekti. Sukladno donijetoj odluci o neodobravanju prodaje pekarskih proizvoda traži od odgovornih osoba (komunalni redar Općine Jarmina i Općinskog načelnika) da se poduzimaju propisane mjere prema Odluci o komunalnoj djelatnosti.

10/2

D. Culi je također istaknuo problematiku korištenja prostora u holu Doma kulture koji koriste Udruga žena Ivančica i Ekološka udruga Izvor,u stvari osobno Ivanka Rožić, jer ista stvara problem prisvajanja ključa radi slobodnog ulaska u objekt,ali i isti prostor je dat istoj privremeno na korištenje, koje „privremeno“ je ostalo 8 godina, te predlaže da se iznađe rješenje davanja novog prostora.

10/3

Raspravi po istom se pridružio i Općinski načelnik A. Draganić te se suglasio sa prijedlozima da se poduzmu mjere radi rješavanja i problematike prodaje proizvoda na javnim mjestima bez odobrenja i pronalaska adekvatnog prostora za Udruge „Ivančica i Izvor“.

10/4

M. Cafuta je zatražio odobrenje o podsađivanju ukrasnog bilja kod Spomen obilježja u centru mjesta jer se nekoliko sadnica nije primilo pri zadnjem sađenju, što je i prihvaćeno.    
                                                                                         Predsjednik Općinskog vijeća:
                                                                                                      Mario  Rožić      
